ไอมาประมาณเดือนกว่าแล้วครับยังไม่หายสักทีงดของหวานของมันน้ำเย็นแล้วยังไม่ดีขึ้น และยังมีอาการ ตาร้อน หายใจร้อย คัดจมูกแต่ไมมีน้ำมูก อีกคับ
สวัสดีค่ะ อาการไอมาประมาณเดือนกว่าโดยที่ไม่ได้ไอเพิ่มขึ้น หรือไอมีเลือด หรือไอจนทำให้หอบเหนื่อยนั้น อาจเป็นสาเหตุอันตรายน้อย เช่นมีหลอดลมอักเสบเรื้อรังจากเชื้อไวรัสหรือเชื้อแบคทีเรีย ไอจากมีการระคายเคืองที่ทางเดินหายใจบ่อยๆเช่นการสูบบุหรี่ หรืออยู่ในที่ที่มีฝุ่นควันมาก การกินน้ำร้อนหรือเย็นจัดมากเกินไปบ่อยๆ เป็นต้นส่วนอาการตาร้อน หายใจร้อนนั้น ควรจะมีการวัดไข้เพื่อยืนยัน โดยหากอุณหภูมิร่างกายเกิน 37.5 องศา จะเรียกว่ามีไข้ ซึ่งอาจเสี่ยงต่อการติดเชื้อทางเดินหายใจที่รุนแรงได้ถ้าสงสัยว่ามีไข้หรือไม่ ควรไปยืนยันที่รพ.หรือตรวจวัดด้วยตัวเอง และหากมีอาการไอมากขึ้นเรื่อยๆ หอบเหนื่อย ควรรีบไปพบแพทย์ เบื้องต้นให้ดื่มน้ำมากๆ พักผ่อนให้เพียงพอ กินยาลดไข้ได้ถ้ามีไข้ หลีกเลี่ยงการไปในที่ชุมชน